open-index/open-wikipedia-markdown huggingface dataset:
Raimo Möysä

**Raimo Möysä** (s. 1948 Turku) on suomalainen toimittaja, joka työskentelee Reader’s Digestin päämajassa Yhdysvalloissa yhtiön päälehden kansainvälisten painosten (mm. Suomen *[[Valitut Palat]]*) päätoimittajana. Hän siirtyi Yhdysvaltoihin 1990-luvulla toimittuaan sitä ennen Suomen *Valittujen Palojen* päätoimittajana.

Möysä varttui Turussa ja oli mukana muun muassa Ruisrockin, The Rolling Stonesin ihailijakerhon ja vuonna 1968 hetken aikaa ilmestyneen nuortenlehti *[[Extra (lehti)|Extran]]* perustamisessa. Hän kävi Sanoma-yhtiön toimittajakoulun 1970–1971 ja työskenteli sitten *[[Helsingin Sanomat|Helsingin Sanomissa]]*, Kansallis-Osake-Pankin tiedotuksessa ja A-lehdissä. Möysä aloitti *Valittujen Palojen* toimituspäällikkönä vuonna 1982 ja eteni lehden päätoimittajaksi vuonna 1985. Tuolloin *Valitut Palat* nousi yhdeksi Reader’s Digestin menestyksekkäimmäksi kieliversioksi. New Yorkin Reader's Digestiin Möysä siirtyi 1994 aluksi kehitystehtäviin. Hän toimi pitkään kansainvälisten painosten toimituspäällikkönä ja vuodesta 2012 päätoimittajana. Möysän Yhdysvaltain-vuosina Reader’s Digest on laajentunut muun muassa Romaniaan, Sloveniaan, Serbiaan ja Kroatiaan ja Kiinaan.

Raimo Möysän puoliso Tina Tötterman on ollut toimittajana ja päätoimittajana *[[Me Naiset|Me Naisissa]], [[Gloria (lehti)|Gloriassa]], [[Cosmopolitan (lehti)|Cosmopolitanissa]], [[Suuri Käsityölehti|Suuressa Käsityölehdessä]]* ja *[[Kodin Kuvalehti|Kodin Kuvalehdessä]]*. 

## Lähteet

## Aiheesta muualla
*Möysän haastattelu ''Kauppalehdessä'' toukokuussa 2017
Jake Bean

**Jake Bean** (s. 9. kesäkuuta 1998 Calgary, Alberta) on kanadalainen jääkiekkoilija, joka pelaa NHL-joukkue Calgary Flamesissa. Bean on voittanut Carolina Hurricanesin farmijoukkueessa Charlotte Checkersissa AHL-liigan mestaruuden Calder Cupin, ja vuonna 2020 hänet valittiin sarjan parhaaksi puolustajaksi.

## Seuraura
### Junioreista ammattilaiseksi
Jake Beanin ensimmäinen kausi WHL-juniorisarjassa oli 2014–2015, jolloin hän teki joukkueensa Calgary Hitmenin uuden tulokaspuolustajien piste-ennätyksen. Hänelle merkittiin 51 ottelussa 39 pistettä. Seuraavalla kaudella Bean teki peräti 24 maalia ja oli sarjan eniten maaleja tehnyt puolustaja. Kokonaispisteissä (64) hän oli puolustajien pistepörssin jaetulla kuudennella sijalla. NHL-seura Carolina Hurricanes valitsi Beanin  ensimmäisellä kierroksella.

Bean edusti Hitmeniä neljällä WHL-kaudella. Hänet kuitenkin kaupattiin kesken kauden 2017–2018 Tri-City Americansiin. Hitmen sai kaupassa kaksi pelaajaa ja kolme varausvuoroa. WHL-kauden jälkeen Bean teki myös ammattilaisdebyyttinsä, kun hän pääsi pelaamaan yhden pudotuspeliottelun Carolinan Hurricanesin farmijoukkueessa Charlotte Checkersissä.

### Ammattilaisura
Bean pelasi ensimmäisellä ammattilaiskaudellaan 2018–2018 Charlotte Checkersissä 70 runkosarjaottelua ja teki niissä 44 pistettä. Hänet valittiin tulokkaiden tähdistökentälliseen, ja hän teki eniten pisteitä tulokaspuolustajista. Bean pääsi kaudella pelaamaan kaksi ottelua myös NHL:n Carolina Hurricanesissa. Beanin ja Checkersin kausi päättyi AHL:n eli Calder Cupin mestaruuteen.

Bean teki toisella AHL-kaudellaan 59 ottelussa 48 pistettä. Hän oli puolustajana Checkersin paras pistemies ja koko liigan puolustajien pistepörssin ykkönen. Kauden jälkeen Bean valittiin sarjan parhaaksi puolustajaksi, ja hän sai Eddie Shore -palkinnon. Bean oli liigahistorian kolmas alle 22-vuotiaana kyseisen palkinnon voittanut pelaaja.

Heinäkuussa 2021 Hurricanes kauppasi Beanin Columbus Blue Jacketsiin vaihdossa toisen kierroksen varausvuoroon. Sen jälkeen Bean solmi Blue Jacketsin kanssa kolmivuotisen ja 6,99 miljoonan dollarin arvoisen sopimuksen. Sopimuksen cap hit on 2,33 miljoonaa dollaria.

Heinäkuussa 2024 Bean teki vapaana agenttina Calgary Flamesin kanssa kaksivuotisen ja yhteensä 3,5 miljoonan dollarin arvoisen sopimuksen.

## Lähteet
Charles McAvoy

**Charles McAvoy** (s. 21. joulukuuta 1997 Long Beach, New York) on yhdysvaltalainen jääkiekkoilija, joka edustaa NHL-liigassa pelaavaa Boston Bruinsia. Syyskuussa 2019 McAvoy teki kolmen vuoden jatkosopimuksen Bruinsin kanssa. 

## Tilastot

## Lähteet
Dante Fabbro

**Dante Fabbro** (s. 20. kesäkuuta 1998 New Westminster, Brittiläinen Kolumbia, Kanada) on kanadalainen jääkiekkoilija, joka edustaa NHL-seura Columbus Blue Jacketsia. Nashville Predators varasi Fabbron 17. pelaajana . Elokuussa 2021 Fabbro teki Predatorsin kanssa kaksivuotisen ja yhteensä 4,8 miljoonan dollarin arvoisen jatkosopimuksen. 

Marraskuussa 2024 Predators asetti Fabbron siirtolistalle, josta Columbus Blue Jackets poimi hänet joukkueeseensa. Kesäkuussa 2025 Fabbro solmi Blue Jacketsin kanssa nelivuotisen ja yhteensä 16,5 miljoonan dollarin arvoisen jatkosopimuksen.

## Lähteet

*
Brantford Bulldogs

**Brantford Bulldogs** on kanadalainen jääkiekkoseura Brantfordin kaupungista, Ontarion provinssista. Tällä hetkellä joukkue pelaa OHL:ssä, joka on yksi Kanadan pääjunioriliigoista. 

Bulldogs pelasi American Hockey Leaguessa ja joukkueen kotihalli oli *Copps Coliseum*. Kun joukkue pelasi American Hockey Leaguessa, se oli NHL-seura Montreal Canadiensin farmijoukkue. Bulldogs voitti AHL:n mestaruuden, Calder Cupin vuonna 2007.

Kauden 2014–2015 jälkeen Montreal Canadiens osti Hamilton Bulldogsin ja siirsi seuran Newfoundlandin saarelle St. John’siin. Seura korvasi sieltä samaan aikaan poistuneen St. John's IceCapsin ja otti sen nimen käyttöönsä.

Bulldogsin entiset omistajat ostivat samana kesänä OHL-liigan joukkueen Belleville Bullsin, ja nimesivät sen uudelleen Hamilton Bulldogsiksi.

## Joukkue kaudella 2025–2026

*Lähde: EliteProspects*

## Valmennus & Joukkueenjohto
* **Päävalmentaja:** Jay McKee 
* **Apuvalmentaja & Pelaajakehitysjohtaja:** Laura Fortino 
* **Apuvalmentaja:** Ryan Kuwabara 
* **Apuvalmentaja:** Vince Laise 
* **Maalivahtivalmentaja:** Pat DiPronio 
* **Maalivahtivalmentaja:** Nick Grainger 
* **Videovalmentaja:** Owen Burnell 
* **Fysiikkavalmentaja:** Luke Van Moerkerke 
* **Huoltopäällikkö:** Chris Cook 
* **Puheenjohtaja & Omistaja:** Zach Hyman 
* **Varapuheenjohtaja:** Spencer Hyman 
* **Toimitusjohtaja:** Matt Turek 
* **Henkilöstöjohtaja:** Dave Gray 
* **Kykyjenetsinnänjohtaja:** Beau Moyer 

*Lähde: EliteProspects*

## Lähteet

## Aiheesta muualla
* Hamilton Bulldogsin verkkosivut  
* Hamilton Bulldogsin EliteProspects sivut
Strasbourg IG

**Strasbourg Illkirch-Graffenstaden Basket** (lyh. **SIG**, **Strasbourg IG** tai **Strasbourg**) on ranskalainen koripalloseura Strasbourgin kaupungista.

Strasbourg voitti Ranskan mestaruuden vuonna 2005 ja Ranskan cup-mestaruuden vuonna 2015. Seura on esiintynyt useasti eurooppalaisissa seurakilpailuissa. Vuonna 2016 joukkue selviytyi EuroCupin loppuotteluihin, joissa se hävisi Galatasaraylle. Kesäkuussa 2016 Vincent Collet siirtyi pois joukkueen päävalmentajan paikalta, ja hänen tilalleen siirtyi suomalainen Henrik Dettmann. Tammikuusta 2020 alkaen päävalmentajana on toiminut seuran aiempi apuvalmentaja Lassi Tuovi.

## Seurassa pelanneita

*  Alexis Ajinça
*  Antoine Diot
*  Paul Lacombe
*  Frank Ntilikina
*  Axel Toupane
*  Ali Traoré

* / Crawford Palmer
* / Erik Murphy
*  Bonzie Colson

## Lähteet

## Aiheesta muualla

* Joukkue eurobasket.com-sivustolla 
* Seuran verkkosivut
Pentadekanolidi

**Pentadekanolidi** eli **syklopentadekanolidi** tai **eksaltolidi** (C15H28O2) on syklisiin estereihin eli laktoneihin kuuluva orgaaninen yhdiste. Yhdistettä käytetään hajusteissa synteettisenä myskinä.

## Ominaisuudet
Huoneenlämpötilassa pentadekanolidi on valkoisia kiteitä. Yhdisteellä on erittäin voimakas myskinkaltainen tuoksu. Yhdiste ei käytännöllisesti katsoen liukene veteen, mutta liukenee orgaanisiin liuottimiin kuten etanoliin. Pentadekanolidia esiintyy pienissä määrin luonnossa esimerkiksi karhunputkien (*Angelica*) juurissa.

## Valmistus ja käyttö
Pentadekanolin synteesiin on kehitetty useita tapoja. Ensimmäisen kerran sitä valmisti Lavoslav Ružička vuonna 1929. Käytettyjä tapoja ovat muun muassa syklopentadekanonin Baeyer–Villiger-reaktio, lähteien syklododekanonista ja allyylialkoholista, 15-bromipentadekaanihapon kuumennus emäksisissä olosuhteissa, 15-hydroksipentadekaanihapon estereiden vaihtoesteröinti, lähtien tetrahydrofuraanista ja metyyliundekylenaatista sekä heks-5-enyyliundek-10-enoaatin metateesi ja pelkistys.

Pentadekanolidia käytetään fiksatiivina hajusteissa.

## Lähteet
Manuselan kansallispuisto

**Manuselan kansallispuisto** sijaitsee Seramin saarella, Molukkien saaristossa Indonesiassa. Suojelualue on 1&nbsp;890&nbsp;km² kokoinen ja kattaa saaresta 11 prosenttia. Puisto on metsäinen ja suojelee erilaisia metsätyyppejä vuoristosademetsiin saakka. Binaiya on puiston korkein huippu ja yltää 3&nbsp;027 metriin merenpinnasta. Puiston kallioperä on suurelta osin kalkkiveä, joka muodostaa laajoja karstimaisemia. Goa HatuSakan luolamuodostelma on tämän hetkisen tiedon mukaan syvin luola koko Indonesiassa.

## Eläimistö
Seramilla on huomattavan paljon endeemisiä lintulajeja, joiden suojelussa tämä puisto on ensisijainen. Manuselassa elää 14 Seramille endeemistä tai lähes endeemistä lintulajia: sininiskaluri, molukkienkakadu, seraminluri, etelämolukkienkalastaja, seraminkaljumesikko, seraminvihermesikko, seraminrilli, harmaahuppurilli, ja seraminkäpinkäinen, seraminkuhankeittäjä, seramintornipöllö, seraminmonarkki, seraminkuningaskottarainen, molukkienkukastaja.

Seramin saaren nisäkäslajisto on sekoitus aasialaisia lajeja (jyrsijöitä ja lepakoita) ja australialaisia pussieläimiä. Manuselan alue on ainoa maailmassa, jossa on tavattu salaperäistä seramsaarenpussimäyrää (*Rhynchomeles prattorum*). Laji kuvattiin seitsemästä yksilöstä, jotka pyydystettiin alueelta vuonna 1920 ja on sukunsa ainoa laji. Tämän jälkeen lajia ei tiettävästi ole havaittu, mutta Seramin eläimistö on niin huonosti tunnettua, että on täysin mahdollista, että laji on edelleen elossa. 

*[[Melomys fraterculus]]*-banaanirotta on ison metsähiiren kokoinen jyrsijä, jota ei myöskään tavata muualla.

## Suojelu ja uhat
Ensimmäiset suojelualueet Manuselan vuoristossa perustettiin 1972. Alueella 1978 tehtyjen kartoitusten perusteella ehdotettiin alueiden yhdistämistä yhdeksi suureksi kansallispuistoksi, joka sitten perustettiin vuonna 1997. Seramin metsäala on vähentynyt nopeasti ja laittomia hakkuita on tapahtunut myös kansallispuiston alueella. Molukkienkakadu on arvostettu lemmikkieläin ja niiden laiton pyynti luonnosta uhkaa koko lajin luonnonvaraista kantaa. Manuselan kansallispuistoa pidetään lajin vahvana alueena.

## Asutus
Manuselan kansallispuiston alueella on useita kyliä. Perinteisesti alueella on asunut paikallisen malaijilais-polynesialaiskielen, manuselan, puhujia. 

## Lähteet
Chorale Roanne Basket

**Chorale Roanne Basket** on ranskalainen koripalloseura Roannen kaupungista.

Seura voitti Ranskan mestaruuden vuosina 1959 ja 2007. 2000-luvulla se on esiintynyt myös kansainvälisissä seurakilpailuissa. Kaudella 2016–2017 seura tavoitteli nousua takaisin pääsarjaan ja palkkasi muun muassa suomalaiset maajoukkuepelaajat Antti Kanervon ja Matti Nuutisen.

## Seurassa pelanneita
*  Marc-Antoine Pellin
*  André Vacheresse
*  Guerschon Yabusele

## Lähteet

## Aiheesta muualla
* Joukkue eurobasket.com-sivustolla 
* Seuran verkkosivut
Trent Frederic

**Trent Frederic** (s. 11. helmikuuta 1998 St. Louis, Missouri) on yhdysvaltalainen jääkiekkoilija, joka edustaa NHL-joukkue Edmonton Oilersia. Boston Bruins varasi hänet ensimmäisellä kierroksella 29. pelaajana vuonna . Ennen Bruinsiin siirtymistään Frederic edusti Yhdysvaltain NCAA-yliopistosarjassa pelaavan Wisconsinin yliopiston jääkiekkojoukkuetta. Elokuussa 2023 Frederic teki Bruinsin kanssa kaksivuotisen ja yhteensä 4,6 miljoonan dollarin arvoisen jatkosopimuksen.

Maaliskuussa 2025 Frederic kaupattiin Edmonton Oilersiin yhdessä Max Jonesin ja Petr Hauserin pelaajaoikeuksien kanssa kolmen joukkueen kaupassa, jossa Bruins sai Max Wannerin ja kaksi varausvuoroa kun taas New Jersey Devils sai Shane Lachancen pelaajaoikeudet. Kesäkuussa 2025 Frederic solmi Oilersin kanssa kahdeksanvuotisen ja yhteensä 30,8 miljoonan dollarin arvoisen jatkosopimuksen.

## Lähteet
Charles Champaud

**Charles Champaud** tai bulgarialaisittain **Sharl Shampov** (1865 – ?) oli sveitsiläinen voimistelija. Champaud oli Sveitsin kansalainen ja hän muutti 1800-luvun lopulla Bulgariaan, missä hän toimi voimistelunopettajana sofialaisessa koulussa.

Bulgarian olympiakomitea lähetti hänet Ateenan vuoden 1896 kesäolympialaisiin, missä hän osallistui kolmeen voimistelukilpailuun. Hänen osallistumisensa vuoksi Bulgaria on usein mainittu vuoden 1896 olympialaisiin osallistuneiden maiden joukossa.

## Lähteet
Luke Kunin

**Luke Kunin** (s. 4. joulukuuta 1997 Chesterfield, Missouri, Yhdysvallat) on yhdysvaltalainen jääkiekkoilija, joka edustaa NHL-joukkue Florida Panthersia. Minnesota Wild varasi Kuninin 15. pelaajana .

Lokakuussa 2020 Wild kauppasi Kuninin yhdessä neljännen kierroksen varausvuoron kanssa Nashville Predatorsiin vaihdossa Nick Boninoon sekä toisen ja kolmannen kierroksen varausvuoroihin. Kaikki kaupassa siirtyneet varausvuorot olivat .

Tammikuussa 2021 Kunin teki Predatorsin kanssa kaksivuotisen ja yhteensä 4,6 miljoonan dollarin arvoisen sopimuksen.

Heinäkuussa 2022 Predators kauppasi Kuninin San Jose Sharksiin vaihdossa John Leonardiin ja kolmannen kierroksen varausvuoroon vuoden 2022 varaustilaisuudessa.

Kesäkuussa 2024 Kunin teki Sharksin kanssa yksivuotisen ja 2,75 miljoonan dollarin arvoisen jatkosopimuksen.

Maaliskuussa 2025 Sharks kauppasi Kuninin Columbus Blue Jacketsiin vaihdossa neljännen kierroksen varausvuoroon vuoden 2025 varaustilaisuudessa. 

Elokuussa 2025 Kunin teki vapaana pelaajana Florida Panthersin kanssa vuoden mittaisen sopimuksen.

## Lähteet

* 

### Viitteet
Dennis Cholowski

**Dennis Cholowski** (s. 15. helmikuuta 1998 Langley, Brittiläinen Kolumbia, Kanada) on kanadalainen jääkiekkoilija, joka pelaa New Jersey Devilsin organisaatiossa. Detroit Red Wings varasi Cholowskin 20. pelaajana . Pelipaikaltaan Cholowski on puolustaja.

## Ura
Detroit Red Wings varasi Cholowskin ensimmäisellä kierroksella 20. pelaajana . Huhtikuussa 2017 Detroitin ja Cholowskin ilmoitettiin tehneen kolmivuotisen tulokassopimuksen. Cholowski pelasi saman kauden aikana yhden runkosarjaottelun Red Wingsin AHL-farmiseura Grand Rapids Griffinsissä.

Kaudeksi 2017-2018 Cholowski teki sopimuksen WHL-junioriliigassa pelaavan Prince George Cougarsin kanssa. Tammikuussa hänet kaupattiin Portland Winterhawksiin. Cholowski oli ehtinyt tehdä Cougarsissa 37 ottelussa tehot 13+26=39, joilla hän oli puolustajien maalipörssin toinen ja pistepörssin kuudes. Loppukauden aikana Cholowski teki 32 runkosarjaottelussa 27 pistettä sekä 12 pudotuspeliottelussa viisi maalia ja kaksi syöttöpistettä. Kauden päätteeksi hän pelasi myös ensimmäisen aikuisten pudotuspeliottelunsa siirryttyään Winterhawksin kauden päätyttyä Griffinsiin.

Cholowski teki NHL-debyyttinsä 4. lokakuuta 2018 ottelussa Columbus Blue Jacketsia vastaan. Hän sai ottelussa jääaikaa 19.51 minuuttia sekä teki uransa avausmaalin. Ensimmäisellä täydellä aikuisten sarjoissa pelaamallaan kaudella Cholowski pelasi Red Wingsissä 52 ottelua sekä Griffinsissä 30 ottelua.

Kesällä 2021 NHL:ään uutena joukkueena liittynyt Seattle Kraken valitsi Cholowskin . Syyskuussa syntyi yhden vuoden mittainen 900 000 dollarin arvoinen sopimus. Kuukautta myöhemmin Washington Capitals hankki Cholowskin sopimuksen itselleen siirtolistalta. ja helmikuussa 2022 Kraken otti hänet takaisin itselleen siirtolistalta. Hän oli tällöin pelannut Capitalsissa seitsemän ottelua saaden yhden syöttöpisteen.

Cholowski teki syyskuussa 2022 kaksivuotisen sopimuksen New York Islandersin kanssa.

## Tilastot

## Lähteet
* 

### Viitteet
Logan Stanley

**Logan Stanley** (s. 26. toukokuuta 1998 Kitchener, Ontario) on kanadalainen jääkiekkoilija, pelipaikaltaan puolustaja, joka edustaa NHL-seura Buffalo Sabresia.

Winnipeg Jets varasi hänet  18. pelaajana. Ennen ammattilaisuraansa hän pelasi OHL:ssä Windsor Spitfiresissa ja Kitchener Rangersissa. Hän murtautui Jetsin NHL-kokoonpanoon kaudella . Heinäkuussa 2021 Stanley teki Jetsin kanssa kaksivuotisen ja yhteensä 1,8 miljoonan dollarin arvoisen jatkosopimuksen. 

Elokuussa 2023 Stanley teki Jetsin kanssa yksivuotisen ja miljoonan dollarin arvoisen jatkosopimuksen. Tätä seurasi heinäkuussa 2024 tehty kaksivuotinen ja yhteensä 2,5 miljoonan dollarin jatkosopimus.

Maaliskuussa 2026 Jets kauppasi Stanleyn ja Luke Schennin Buffalo Sabresiin vaihdossa Jacob Brysoniin, Isak Roséniin, vuoden 2027 toisen kierroksen ja vuoden 2026 neljännen kierroksen varausvuoroihin.

## Lähteet
Seneca Fallsin konferenssi

**Seneca Fallsin konferenssi** oli heinäkuussa 1848 New Yorkin osavaltion Seneca Fallsissa pidetty kaksipäiväinen kokous, jonka tärkeimpiä puuhanaisia olivat kansalaisoikeusaktiivi Lucretia Mott ja suffragetti Elizabeth Cady Stanton. Konferenssia pidetään feminismin alkusysäyksenä.

Kokoukseen osallistui 300 naista ja 40 miestä. Sen koollekutsujat Mott ja Stanton saivat kimmokkeen asialle, kun naisia ei hyväksytty osallistujiksi vuoden 1840 orjuuden vastaisessa maailmankonferenssissa Lontoossa. Kokouksessa käsiteltiin laajasti aihetta, miten miehet ovat sortaneet naisia historian kuluessa. Kokouksen päätös oli, että naisten on saatava yleinen äänioikeus ja tasaveroinen asema yhteiskunnassa. Äänioikeusvaatimuksen muotoili amerikkalainen orjuuden vastustaja Frederick Douglass. Vaatimusten toteuttamiseksi päätettiin perustaa naisliike, jolle 1900-luvun alun Britanniassa annettiin nimitys suffragetit. Vaatimusten lähtökohtana oli ajatus, että Jumala on tarkoittanut miehen ja naisen tasavertaisiksi keskenään.

Aluksi kokouksen tulokset näyttivät jäävän suhteellisen vaatimattomiksi. Tosin muutamat Yhdysvaltojen osavaltiot liberalisoivat omaisuuden hallintaa koskevia lakeja, eräät koulut avasivat ovensa tytöille ja eräät professorit alkoivat ottaa naisopiskelijoita. Ajan mittaan Seneca Fallsin konferenssi saavutti aseman järjestyneen naisasialiikkeen alkupisteenä, ja seuraavina vuosina siihen vedottiin useasti Yhdysvaltojen ja Euroopan naisjärjestöissä. Vuonna 1851 Mrs. John Stuart Mill kirjoitti Englannissa ilmestyvään Westminster Review -lehteen artikkelin naisten asemasta käyttäen esikuvanaan amerikkalaisen liikkeen tavoitteita ja iskulauseita. Pohjolassa Fredrika Bremer, joka oli tehnyt vuosina 1849–1851 matkan Amerikkaan, nousi merkittäväksi naisten aseman puolestapuhujaksi. Naisliike sai Seneca Fallsin jälkeen sivustatukea monilta kulttuurihenkilöiltä. Kirjailija Ralph Waldo Emerson julisti Bostonin naisasiakokouksessa 1855, että ”puoli maailmaa kuuluu naisille”. Myös Walt Whitman ja Edward Bellamy korostivat teoksissaan naisliikkeen vaatimusten oikeutusta.

## Lähteet
Lucas Johansen

**Lucas Johansen** (s. 16. marraskuuta 1997 Port Moody, Brittiläinen Kolumbia, Kanada) on kanadalainen jääkiekkoilija, joka edustaa NHL-joukkue Washington Capitalsia. Capitals varasi Johansenin 28. pelaajana .

Johansenin isoveli Ryan pelaa NHL-seura Nashville Predatorsissa.

## Lähteet
*
Tage Thompson

**Tage Thompson** (s. 30. lokakuuta 1997 Phoenix, Arizona, Yhdysvallat) on yhdysvaltalainen jääkiekkoilija, joka edustaa NHL-seura Buffalo Sabresia. St. Louis Blues varasi Thompsonin 26. pelaajana .

## Muuta
Thompson on kristitty.

## Maajoukkueura
Thompson edusti Yhdysvaltoja vuoden 2025 MM-kilpailuissa, joissa hän teki kuusi maalia ja kolme syöttöpistettä kymmenessä ottelussa. Loppuottelussa Sveitsiä vastaan hän teki ottelun voittomaalin jatkoajalla ja Yhdysvallat voitti ensimmäisen maailmanmestaruutensa sitten vuoden 1933. Milanon ja Cortinan talviolympialaisissa 2026 hän voitti kultaa.

## Tilastot

## Lähteet
* 

### Viitteet
Riley Tufte

**Riley Tufte** (s. 4. lokakuuta 1998 Coon Rapids, Minnesota, Yhdysvallat) on yhdysvaltalainen jääkiekkoilija, joka edustaa NHL-seura Boston Bruinsin organisaatiota. Dallas Stars varasi Tuften 25. pelaajana . 

Heinäkuussa 2024 Tufte teki vapaana agenttina Boston Bruinsin kanssa vuoden mittaisen ja 775 000 dollarin arvoisen sopimuksen.

## Lähteet
* 

### Viitteet
Conquest Vehicles

**Conquest Vehicles** on kanadalainen autonvalmistaja, joka suunnittelee ja valmistaa käsityönä maastoautoja.

Yhtiön pääkonttori sijaitsee Torontossa. Conquest Vehiclesin valmistamia ajoneuvoja ei ole toimitettu Suomeen yhtäkään. 

## Mallit

### Knight XV
Knight XV on täysin panssaroitu maastoauto. Mallin tuotanto on rajattu sataan yksilöön vuodessa. Vesa Keskinen on tilannut yhden ja on julkisuudessa luvannut laittaa auton asiakkaiden nähtäville Tuurin kyläkauppaan.
### Evade
Evade on Ford F550 Super Dutyn alustalle rakennettu maastoauto. Evaden kori valmistettu alumiini-teräs-seoksesta, ja on näin ollen huomattavasti kevyempi kuin Knight XV -malli. Mallia valmistetaan sekä diesel- että bensiinimoottorilla.

## Lähteet

## Aiheesta muualla
* Conquest Vehicles yhtiön kotisivut
Ryan Lindgren

**Ryan Lindgren** (s. 11. helmikuuta 1998 Minneapolis, Minnesota) on yhdysvaltalainen jääkiekkoilija, joka edustaa NHL-seura Seattle Krakenia. Boston Bruins varasi hänet toisella kierroksella 49. pelaajana vuonna . Toukokuussa 2021 Lindgren teki Rangersin kanssa kolmevuotisen ja yhteensä yhdeksän miljoonan dollarin arvoisen jatkosopimuksen. Heinäkuussa 2024 Lindgren solmi Rangersin kanssa vuoden mittaisen ja 4,5 miljoonan dollarin arvoisen jatkosopimuksen. Maaliskuussa 2025 Rangers kauppasi Lindgrenin, Jimmy Veseyn ja Hank Kempfin Colorado Avalancheen vaihdossa Juuso Pärssiseen, Calvin de Haaniin, toisen ja neljännen kierroksen varausvuoroihin vuoden 2025 varaustilaisuudessa. Heinäkuussa 2025 Lindgren teki vapaana pelaajana Seattle Krakenin kanssa nelivuotisen ja yhteensä 18 miljoonan dollarin arvoisen sopimuksen.

## Lähteet
Mustikkavuoren kisarata

**Mustikkavuoren kisarata** on Ähtärissä sijaitseva frisbeegolfrata, joka on suunniteltu aktiiviharrastajille. Se onkin saanut AAA1-luokituksen luokituksen, joka tekee radasta yhden haastavimmista Suomessa. Tämän 20-väyläisen kisaradan lisäksi Ähtärissä on 10-väyläinen perherata.

## Historia
### Vanha rata
Mustikkavuorella oli vuodesta 2010 lähtien pieni kaupungin rakentama frisbeegolfrata. Radalla oli itsetehdyt korit eikä ollenkaan heittopaikkoja.

### Uusi rata
Nykyisen radan rakensivat vuonna 2015 paikalliset frisbeegolfpelaajat EU:n rahoittamina. Radalle tehtiin heittopaikat, väyläopasteet ja sinne uusittiin korit. Radalla järjestettiin Bleberry High Hills-kutsukilpailu, johon osallistui pelaajia ympäri Suomen. Osallistujat antoivat palautetta radasta, jonka pohjalta se sai nykyisen muotonsa. Radan varsinaiset avajaiset olivat 3. toukokuuta 2016.

## Julkisia kilpailuja
* 20.8.2016 Mustikkavuori Open sponsored by DGstore
* 21.8.2016 Sekaparigolf SM sponsored by Prodigy Disc

## Väylät

## Lähteet
*ahtarinurheilijat.fi
*Ähtärin liikuntapalvelut
*Frisbeegolf Ähtäri
*Mustikkavuori open
*Sekaparigolf SM
*frisbeegolfradat.fi 
*Kisakone
Pilkington

**Pilkington** on kansainvälinen lasinvalmistaja. Pilkington valmistaa erityisesti autojen ikkunalaseja. Pilkingtonin pääkonttori sijaitsee Isossa-Britanniassa. Suomessa Pilkingtonin tehtaat sijaitsevat Tampereella ja Laitilassa.

## Katso myös
*Pilkington Automotive Finland

## Lähteet
Vihdin kirkonkylä

**Vihdin kirkonkylä** on Vihdin kunnan toiseksi suurin taajama ja entinen hallinnollinen keskus (kunnanvirasto muutti kirkonkylästä Nummelaan vuonna 2004). Kirkonkylä sijaitsee Vihdin pohjoisosassa Hiidenveteen kuuluvan Kirkkojärven pohjoisrannalla. Asukkaita kirkonkylässä oli vuoden 2022 lopussa 3&nbsp;339.

Kirkonkylässä sijaitsevat muun muassa Vihdin kirkko, Pyhän Birgitan kirkon rauniot, Vihdin museo, taidetalo Siirilä ja kesäteatteri. Kirkonkylällä pidetään kesäisin Wuosisatamarkkinat ja juhannusjuhlat, jotka molemmat keräävät tuhansia vieraita. Kesällä 2016 kylässä pidettiin valtakunnalliset lähetysjuhlat.

Vuonna 1994 Vihdin kirkonkylä valittiin Vuoden uusmaalaiseksi kyläksi.

## Lähteet
Nytheatre.com

**Nytheatre.com** on teatterien tieto- ja arvostelusivusto, joka perustettiin vuonna 1997. Se on omistettu indie-teattereiden parantamiseen New Yorkissa.

## Arviot
Vuonna 2000,The Washington Post kehui sitä: faneille omistautuneeksi.

Vuonna 2001, *[[The Salt Lake Tribune]]* kirjoitti, että sivustolla on "näytteenotto Manhattan on uskomaton runsaudensarvi teatteri tarjoukset helpompaa kuin koskaan ennen". 

Vuonna 2005, Gothamist kirjoitti: "Teatterifanit ovat jo jonkin aikaa voineet saada ainakin jonkinlainen käsityksen siitä ketkä esiintyvät ensi vuonna lavalla, muidenkin kuin brändi-nimien esityksistä". 

Vuonna 2007 *[[Cincinnati CityBeat]]* kutsui sivustoa "erinomaiseksi lähteeksi. Se on ajan tasalla, sekä luotettava luettelo teatteripiirin ulkopuolellekin. Tämä riippumaton sivusto ei ota vastaan lahjontaa. Se on suodattamaton tietolähde." 



## Lähteet

## Aiheesta muualla
* organisaation virallisilla verkkosivuilla
* http://blog.nytesmallpress.com 
* http://www.nytesmallpress.com/
Maria Stenroos

**Maria Stenroos** (s. 1974) on suomalainen toimittaja. Hän toimi Yleisradion EU-kirjeenvaihtajana Brysselissä vuosina 2014–2016. Aiemmin Stenroos on työskennellyt Ylen uutistoimituksessa.

## Koulutus ja ura
Stenroos on opiskellut tiedotusoppia Tampereen yliopistossa, josta hän on valmistunut yhteiskuntatieteiden maisteriksi. Stenroos on tehnyt työuransa Yleisradiossa, jossa hän on työskennellyt muun muassa politiikantoimittajana, kotimaantoimittajana, uutispäällikkönä sekä Aamu-tv:n juontajana. Pisimpään hän on työskennellyt Ylen televisiouutisissa.

Syyskuussa 2014 Stenroos aloitti Ylen Brysselin-kirjeenvaihtajana, ja hän toimi tehtävässä kaksivuotiskauden. Syyskuussa 2016 hän jatkoi Ylen politiikantoimittajana.

Tällä hetkellä 1.7.2023 alkaen Stenroos toimii Brysselissä erikoistoimittajana ja Nato-kirjeenvaihtajana.

## Lähteet

## Aiheesta muualla
*
D.S.

**D.S.** on Michael Jacksonin kappale vuonna 1995 julkaistulta -albumilta. Kappaleen sanat kertovat *Dom Sheldon*-nimisestä miehestä, josta Jackson laulaa kriittiseen sävyyn. *Dom Sheldonin* on arveltu tarkoittavan Tom Sneddonia, joka johti rikostutkintaa, kun Jacksonia syytettiin lapsen seksuaalisesta hyväksikäytöstä vuonna 1993. Nimet kuulostavatkin lausuttuina samanlaisilta ja Sneddon kertoi itsekin uskovan kappaleen kertovan hänestä. Sanat on painettu albumin kansivihkoon. Kappaleessa on mukana myös kitaristi Slash, joka soittaa kitarasoolon. *D.S.:ää* ei julkaistu singlenä, kuten useat muut albumin kappaleet julkaistiin.
BLNO

**BLNO** on Norjan koripallon miesten pääsarja. Sarjaa on pelattu kaudesta 2000–2001 lähtien. Sarjan voittaja on koripallon Norjan mestari.

## Joukkueet kaudella 2025–2026

## Aiheesta muualla
* BLNO  
* BLNO Eurobasket.com
Barclays

**Barclays** on brittiläinen pankki- ja finanssiryhmä. Barclays toimii yli 50 maassa, ja sillä on yli 48 miljoonaa asiakasta. Barclaysin pääkonttori sijaitsee Lontoossa, Isossa-Britanniassa. Taseensa perusteella (2&nbsp;102,74 mrd. USD) pankki luokiteltiin vuonna 2015 maailman 10. suurimmaksi julkisesti noteeratuksi pankiksi.

Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä merkittävimmistä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).

Barclaysin historia juontuu vuonna 1690 City of Londonissa perustettuun kultasepän pankkiiriliikkeeseen. Pankki on nimetty John Barclayn mukaan. Yhdysvaltalainen urheiluareena Barclays Center on nimetty pankin mukaan.

## Lähteet
Acanthopholis

**Acanthopholis** (nimen merkitys: ”piikikäs kilpi”) on sukupuuttoon kuollut ankylosaureihin kuulunut dinosaurussuku. *Acanthopholis* on yksi ensimmäisenä löydetyistä ankylosaureista. Alkuperäiset fossiilit kuuluivat nelijalkaiselle kasvinsyöjälle, joka hampaiden muodon ja panssarin perusteella on luokiteltu nodosaureihin. *Acanthopoliksen* hajanaisia fossiileja on löydetty pitkin rantaa Kentistä, Englannista läheltä Folkestonea. Suvun taksonominen historia on muiden varhain kuvattujen dinosaursten tapaan hyvin epäselvä. Suurin osa kuvatuista lajeista koostuvat oikeastaan ornitopodeille, sauropodeille ja jopa kilpikonnille kuuluvista jäänteistä. Tästä syystä sukua pidetään *[[nomen dubium]]ina*.

*Acanthopholiksen* pituudeksi on arvioitu 3–5,5 metriä ja painoksi 380 kilogrammaa. Sen panssarissa koostui soikeanmuotoisista levyistä. Kaulaa ja niskaa suojasi piikkirivistö.Dixon2014

## Lähteet
Kim Yong-sik

**Kim Yong-sik** -nimisiä henkilöitä ovat:

* Kim Yong-sik, pohjoiskorealainen painija ja olympiamitalisti
* Kim Yong-sik, korealainen, Japania ja Etelä-Koreaa edustanut jalkapalloilija ja jalkapallovalmentaja
Achillobator

**Achillobator** (nimen merkitys: "Akillessoturi") oli teropodeihin kuulunut dinosaurussuku. Se eli liitukaudella Turonia-vaiheelta Campania-vaiheelle. *Achillobator* on saanut nimensä sen hyvin kehittyneistä akillesjänteistä. *Achillobator* oli lihansyöjä ja sen fossiileita on löydetty Mongoliasta.

*Achillobatorin* jäänteitä löydettiin mongolialais-venäläiseltä kaivaukselta Dornogovin provinssissa Mongoliassa vuonna 1989. Dinosaurukselle annettiin kuitenkin nimi vasta 10 vuotta myöhemmin vuonna 1999. Jäänteet ovat osittaisia ja sekalaisia. Niihin kuuluu muun muassa selkänikamia, etu- ja takaraajan luita, lapa, kylkiluita ja hampaita sisältävä palanen yläleukaa. 

Löydettyjen fossiilien perusteella *Achillobator* oli erityisen suurikokoinen dromaeosauri. Sen pituus oli arviolta kuusi metriä. *Achillobatorin* lähimmät sukulaiset olivat *[[Dromaeosaurus]]* ja *[[Utahraptor]]*.

## Galleria

Tiedosto:Achillobator scale.png|*Achillobator* verrattuna aikuiseen ihmiseen.
Tiedosto:Achillobator giganticus skeleton.jpg|*Achillobatorin* löydetyt jäänteet.


## Lähteet
*
Jens Christian Christensen

**Jens Christian Christensen** (21. marraskuuta 1856–19. joulukuuta 1930) oli tanskalainen opettaja ja Venstre-puolueen poliitikko. Hän valmistui opettajaksi vuonna 1877 ja toimi pääministerinä 1905–1908.

## Lähteet
German Rubtsov

**German Rubtsov** (s. 27. kesäkuuta 1998 Tšehov, Venäjä) on venäläinen jääkiekkoilija, joka edustaa NHL-seura Philadelphia Flyersin organisaatiota.

## Lähteet
Sami Thessman

**Sami Thessman** on suomalainen art director ja mainonnan suunnittelija, joka tekee kansainvälistä uraa. Hänet nimitettiin vuonna 2016 New Yorkin Wunderman-mainostoimiston ylimmäksi luovaksi johtajaksi. Sitä ennen hän on toiminut Havas New Yorkin luovana johtajana sekä TBWA-ketjun digitoimistojen kansainvälisenä luovana johtajana Hongkongissa ja Helsingin TBWA.n luovana johtajana. Hän aloitti uransa Skandaali- ja Dynamo -toimistoissa Helsingissä.

Thessman on opiskellut it-tekniikkaa 1990-luvun lopussa Käpylän ammattioppilaitoksessa ja it-tradenomiksi 2000-luvun alussa Haaga-ammattikorkeakoulussa.

## Lähteet

## Aiheesta muualla
*Thessmanin kotisivu
Jacksepticeye

**Seán William McLoughlin** (s. 7. helmikuuta 1990) eli **Jacksepticeye** on irlantilainen videopelejä pelaava ja niistä videoita tekevä YouTube-käyttäjä. Hänen YouTube-kanavansa on tilaajamäärältään Irlannin suurin. Lokakuussa 2021 hänellä oli 27,4 miljoonaa tilaajaa ja hänen videoillaan oli yhteensä yli 14,5 miljardia näyttökertaa. 

McLoughlinin kanava alkoi saada suosiota sen jälkeen, kun ruotsalainen tubettaja PewDiePie mainitsi hänet vuonna 2013 videossaan *Fridays With PewDiePie - Part 65.* Hän asuu Brightonissa, Englannissa. Hänen katsotuin videonsa on musiikkivideo "All the way", joka on kerännyt yli 97 miljoonaa katselukertaa.

McLoughlin esiintyy myös elokuvassa *[[Free Guy]]*.

## Lähteet

## Aiheesta muualla
Biasca

**Biasca** on kunta Etelä-Sveitsissä, Ticinon kantonissa, parikymmentä kilometriä Bellinzonan kaupungista pohjoiseen. Kunnassa on runsaat 6&nbsp;000 asukasta. 

## Sijainti
Biasca sijaitsee Ticinojoen ja sen sivujoen Brennon yhtymäkohdassa Leventinan laaksossa () italiankielisessä Sveitsissä.

## Liikenne
Biasca on Sveitsin Alppien poikki kulkevien pääreittien varrella: sekä moottoritie A2 Saksasta Italiaan että Gotthardin rautatie Luzernista Chiassoon kulkevat Biascan kautta.

## Lähteet
*
* 

### Viitteet

## Aiheesta muualla
Tauno Sjöstedt

**Tauno Johannes Sjöstedt** (29. kesäkuuta 1916 Hamina – 13. heinäkuuta 1995 Hamina) oli suomalainen näytelmäkirjailija.

Sjöstedt toimi ammattikoulun opettajana Haminassa. Hän esiintyi vuonna 1974 Yle TV2:n *Kasvo*-dokumenttiohjelmassa jossa hän kertoi ammatistaan ja pohti myös yleisesti kulttuurin merkitystä. 

Sjästedt kuului vuonna 1972 Karhulassa toimintansa aloittaneen Pekkas-ryhmä r.y.-kulttuuriyhdistyksen perustajiin. 

## Teoksia
* *Kronikka perunatalkoista : sävel Eldankajärven jää j.n.e*. Rauta- ja metallivalimo "Suomi", Helsinki 1942
* *Kolmas tie* : näytelmä, 1968
* *Uhmaajat* : näytelmä, 1968
* *Hyödyttömät*: nuorisonäytelmä.
* *Iltapäivä terveyskeskuksessa* : pienoisnäytelmä.
* *Kassi-Alman klaani*: pienoisnäytelmä.
* *Kauhiat Pistoolikivien rosvot* : sketsiparodia, laulut Pertti Rainio.
* *Kielinero* : pienoisnäytelmä.
* *Luksus-noita ja keksintö* : satunäytelmä.
* *Me tulemme taas* : laulurevyy Tukkijoen lauluista.
* *Naimakonttori* : pienoisnäytelmä.
* *Saku on ihana* : nuorisonäytelmä.
* *Satu satamasta* : satunäytelmä kaikenikäisille.
* *Ruutin suku* : musiikkinäytelmä. 1980 

## Lähteet
Johan Henrik Deuntzer

**Johan Henrik Deuntzer** (20. toukokuuta 1845–16. marraskuuta 1918) oli tanskalainen Venstre-puolueen poliitikko ja oikeustieteilijä. Hän toimi maansa pääministerinä 1901–1905. Deuntzer valmistui oikeustieteen maisteriksi Kööpenhaminan yliopistosta vuonna 1867, ja toimi oikeustieteen professorina 1872–1901. Hän oli yksi Itä-Intian kauppakomppanian perustajista.

## Lähteet
Acristavus

**Acristavus** (nimi tarkoittaa ”ei-harjallista isoisää”) oli noin 72–83 miljoonaa vuotta sitten liitukauden loppupuolella Campania-vaiheella elänyt dinosaurussuku. *Acristavukset* olivat kasvinsyöjiä, ja niiden fossiileita on löydetty Montanasta ja Utahista, Yhdysvalloista. *Acristavus* kuului hadrosaureihin.

## Muuta
* *Acristavuksen* koosta ollaan epävarmoja.
* *Acristavuksesta* on löydetty kaksi lähes täydellistä kalloa, sekä mahdollisesti muita osittaisia fossiileita.

## Lähteet
Henrik Sjöberg

**Henrik Sjöberg** (20. tammikuuta 1875 − 1. elokuuta 1905) oli ensimmäinen olympialaisiin osallistunut ruotsalaisurheilija. Hän osallistui vuoden 1896 kesäolympialaisiin ainoana ruotsalaisena. Hän osallistui olympialaisten yleisurheiluun ja voimisteluun. Korkeushypyssä hän sijoittui neljänneksi. Sjöberg menehtyi tapaturmaisesti 30-vuotiaana vuonna 1905.

## Lähteet
Johann Gottfried Wilhelm Palschau

**Johann Gottfried Wilhelm Palschau** (ven. **Иоганн Готфрид Вильгельм Пальшау**, *Iogann Gotfrid Vilʹgelʹm Palʹšau*) (21. joulukuuta 1741 Kööpenhamina? – 3. kesäkuuta tai 5. heinäkuuta 1815 Pietari) oli saksalais-venäläinen cembalisti, pianisti ja säveltäjä. Hänen isänsä oli holsteinilaissyntyinen Tanskan kuninkaallisen oopperan orkesterin viulisti Peter Jacob Palschau (noin 1708–1793).

Johann Gottfried Wilhelm Palschau konsertoi lapsuudestaan alkaen, esiintyen mm. Lontoossa vuonna 1754 ja Hampurissa 1761. Vuosikymmentä myöhemmin hän oleskeli Riiassa Johann Gottfried Müthelin oppilaana. Vuonna 1777 Palschau muutti Pietariin, jossa hän seuraavasta vuodesta alkaen lukeutui tuolloin perustetun Uuden musiikin seuran (ven. Новое Музыкальное Общество, *Novoe Muzykalʹnoe Obŝestvo*) ammattimuusikkojäsenistöön.

Palschaun säveltuotannosta on säilynyt kaksi konserttoa cembalolle ja jousiorkesterille (In Riga: preſſo Giovan. Feder. Hartknoch, 1771), kaksi sonaattia cembalolle (julk. Nürnbergissä 1762) sekä useita, mm. venäläisiin kansansävelmiin pohjautuvua muunnelmasarjoja, ml. *Chanson russe variée …*, opus 1 (Gotha; Petersburg: Gerstenberg & Dittmar, [julkaisuvuosi tuntematon]), *Huit variations sur l'air français (Ah! Vous dirai-je Maman) pour le piano-forte* (Petersburg: chez Brieffs grande Morskoy maison, [julkaisuvuosi tuntematon]) ja *Air varié à quatre mains pour le clavecin ou piano-forte* (Petersburg: Gebrüder Sprewitz, [julkaisuvuosi tuntematon]), ja muuta kosketinsoitinmusiikkia, esimerkiksi *Menuet favori varié pour le fortepiano* (Moskau: Kastner & Co., [julkaisuvuosi tuntematon]).

## Lähteet
Werner Ryselin

**Gustaf Werner Ryselin** (22. heinäkuuta 1870 Oulu – 31. joulukuuta 1939 Järvenpää) oli suomalainen insinööri ja teollisuusjohtaja.

Ryselinin vanhemmat olivat merikapteeni, kauppias Johan Gustaf Ryselin ja Elisabet Manninen. Hän pääsi ylioppilaaksi 1890 Oulun yksityislyseosta ja valmistui koneinsinööriksi 1894. Tämän jälkeen hän työskenteli höyryveturitehtailla Sveitsissä ja Saksassa 1894–1896.

Ryselin toimi piirtäjänä rautatiehallituksen konekonttorissa 1896–1898 ja oli sitten yksityisen Porvoon radan liikennepäällikkönä 1898 ja Tampereen pellava- ja rautateollisuus Oy:n konepajan veturiosaston teknillisenä johtajana 1899–1915. Hän oli mukana perustamassa vuonna 1915 Tampereelle Lokomon konepajaa, ja hän oli Lokomon toimitusjohtajana 1915–1923. Viimeksi Ryselin oli valtionrautateiden Pasilan konepajan yli-insinöörinä 1923–1932.

Ryselin oli perustamassa vuonna 1925 *Ivalojoki Oy*:tä, joka harjoitti kullankaivuuta Lapissa Ivalojoen Ritakoskella, Hangasojan Kuivakurulla ja Sotajoen Suupankilla. Vähäiset löydetyt kultamäärät, yhtiön omistajien erimielisyydet ja riidat toisen alueella kullankaivuuta harjoittaneen yhtiön Lapin Kulta Oy:n johtivat lopulta siihen, että yhtiö purettiin marraskuussa 1927.

Ryselin rakennutti itselleen Vihnula-nimisen huvilan Nokian Vihnusjärvelle vuosien 1905–1910 tienoilla. Hän rakennutti paikalle myös navetan ja raivasi peltoa aikoen harjoittaa puutarhaviljelyä. Tampere-Pori-rautatien ja Vihnusjärven välinen alue on täynnä Velhonlähteiksi kutsuttuja lähteitä, joiden vesi on kirkasta ja radiumpitoista. Ryselin perusti vuoden 1930 tienoilla huvilan yhteyteen vesitehtaan, jossa pullotettiin lähteiden radioaktiivista vettä myytäväksi terveysjuomana *Aradium*-tuotemerkillä. *Vesitehdas Oy Radium-Vesi Ab*:n tehtaalla valmistettiin myös olutta ja myöhemmin keltaista ja punaista limonadia. Sotavuosien jälkeen oluen ja limonadin valmistus siirtyi Pyynikille.

Ryselin oli naimisissa Emma von Schantzin (1876–1969) kanssa. Heidän tyttärensä voimistelunopettaja Märtha Maria Elisabeth Ryselin oli naimisissa oopperalaulaja Yrjö Ikosen kanssa. Toinen tytär Gerda Ryselin oli Svenska Teaternin näyttelijä ja operettitähti.

## Teoksia
* *Rautatierakennuspolitiikkamme*. Tekijä, Helsinki 1930

## Lähteet

## Aiheesta muualla
* Mika Törmä : Lokomo - 100 vuotta konepaja- ja terästeollisuutta. Metso Minerals Oy, Tampere 2015 
* W. Saenger, W. Kegel ja insinööri Ryselin Ivalojoella vuonna 1925, Museovirasto, Kansatieteen kuvakokoelma (Finna)
* Ivalojoella 1925 otettu kuva, edessä W. Saenger, Werner Ryselin ja W.C. Kegel, takana vasemmalta Aarne Laitakari ja K. Nordlund. Museovirasto, Kansatieteen kuvakokoelma (Finna)
Robbie Brady

**Robbie Brady** (s. 14. tammikuuta 1992 Dublin, Irlanti) on irlantilainen jalkapalloilija, joka pelasi aiemmin Englannin mestaruussarjan Norwich Cityssä. Tammikuussa 2017 hän siirtyi Valioliigan Burnleyyn arvioiden mukaan noin 13 miljoonalla punnalla, mikä oli Burnleyn siirtosummaennätys. Hän on pelipaikaltaan laitalinkki.

Brady on pelannut kauden 2019–2020 loppuun mennessä Valioliigassa 141 ottelua, joista Hull Cityssä 43, Norwich Cityssä 36 ja Burnleyssa 62. Maaleja hän on Valioliigassa tehnyt yhdeksän.

Brady on pelannut Irlannin maajoukkueessa 46 ottelua ja tehnyt niissä kahdeksan maalia. Ensimmäisen A-maaottelunsa hän pelasi vuonna 2012. EM-kilpailuissa 2016 hän pelasi Irlannin kaikki neljä ottelua alusta loppuun ja teki alkulohko-ottelussa Italiaa vastaan ottelun ainoan maalin sekä tappiollisessa neljännesvälieräottelussa Ranskaa vastaan joukkueensa ainoan maalin.

## Lähteet

## Aiheesta muualla
Elias Westerberg

**Elias Westerberg** (ent. Härkönen) on suomalainen näyttelijä. Hän tuli tunnetuksi Ylen sarjasta *[[Sekasin]]*, jossa hän näytteli yhtä päähenkilöistä, Papillonia. Westerberg opiskelee tällä hetkellä Laajasalon opistossa näyttelijäntyötä. Westerberg kirjoitti Helsingin Uuden yhteiskoulun lukiosta ylioppilaaksi keväällä 2014.

## Perhe
Elias Westerberg on yksi näyttelijä-käsikirjoittaja-ohjaaja Paavo Westerbergin viidestä lapsesta. Hänen veljensä Joel Härkönen opiskelee Teatterikorkeakoulun ohjaajakoulutuksessa.

## Filmografia
### Elokuvat ja lyhytelokuvat

### Televisiosarjat

## Lähteet
Ruotsi kesäolympialaisissa 1896

**[[Kesäolympialaiset 1896|Ateenan vuoden 1896 olympialaisiin]]** osallistui yksi ruotsalaisurheilija, kun Henrik Sjöberg osallistui olympialaisten yleisurheiluun ja voimisteluun. Parhaiten hän menestyi korkeushypyssä, jossa hän sijoittui neljänneksi.

## Lähteet
Suojelusenkeli (laulu)

**Suojelusenkeli** eli **Maan korvessa kulkevi lapsosen tie** on suomalainen uskonnollinen laulu, joka kertoo lasta suojelevasta suojelusenkelistä. Kappaleen on sanoittanut Immi Hellén vuonna 1884 ja säveltänyt P. J. Hannikainen vuonna 1898. Hellén kirjoitti tekstin alun perin runoksi nimellä ”Enkeli ohjaa”. Vuonna 2016 julkaistussa Suomen evankelis-luterilaisen kirkon virsikirjan lisävihkossa laulusta tuli myös virsi nro 971 nimellä ”Maan korvessa kulkevi lapsosen tie”. Evankelisen herätysliikkeen virsikokoelmaan  *[[Siionin kannel|Siionin kanteleeseen]]* se on sisältynyt jo vuodesta 1961.

Hellénin on arveltu mahdollisesti saaneen laulun sanoitukseen innoitusta virrestä ”Taivaaseen käy matkamme” (nyk. virsi 623), jonka on sanoittanut saksalainen Benjamin Schmolck.

”Suojelusenkeliä” ehdotettiin lisättäväksi jo vuonna 1986 uudistettuun virsikirjaan, mutta ehdotus hylättiin, koska laulun sanoitusta pidettiin teologisesti ongelmallisena. Marraskuussa 2015 kirkolliskokous hyväksyi laulun lisäämisen virsikirjan lisävihkoon, jonka sisältämät 79 uutta virttä otettiin käyttöön vuoden 2016 adventtina. Lisävihkon valmistellut työryhmä ehdotti ”Suojelusenkelin” vähän tunnetun neljännen säkeistön jättämistä pois sen ”hurjan sävyn” takia ja kolmannen säkeistön muokkaamista uusiksi, mutta kirkolliskokous päätti säilyttää Hellénin tekstin tunnetussa muodossaan. Ongelmallisena pidettiin kolmannen säkeistön säettä ”*Oi laps’, ethän milloinkaan ottaa sä vois, sun kättäsi enkelin kädestä pois*”, jonka katsottiin sisältävän kirkon opista poikkeavan ajatuksen, että Jumalan armo olisi riippuvainen ihmisen omasta jaksamisesta.

## Alkuperäisen runon sanat
Laulettaessa jokaisen säkeistön viimeinen säe toistuu kahdesti.

»Maan korvessa kulkevi lapsosen tie. Hänt’ ihana enkeli kotihin vie.Niin pitkä on matka, ei kotia näy, vaan ihana enkeli vierellä käy.

On pimeä korpi ja kivinen tie. Ja usein se käytävä liukaskin lie.Oi pianhan lapsonen langeta vois, jos käsi ei enkelin kädessä ois.

Ja syntikin mustia verkkoja vaan on laajalle laskenut korpehen maan. Niin pianhan niihinkin tarttua vois, jos käsi ei enkelin kädessä ois.

Maan korvessa kulkevi lapsosen tie. Hänt’ ihana enkeli kotihin vie.Oi, laps’ ethän milloinkaan ottaakaan vois sä kättäsi enkelin kädestä pois.»

## Lähteet

## Aiheesta muualla
Alarik Böök

**Alexander Alarik Böök** (23. heinäkuuta 1860 Padasjoki – 6. heinäkuuta 1936) oli suomalainen näyttelijä, piirustuksenopettaja ja taidemaalari.

Böökin vanhemmat olivat Padasjoella Alhon kartanon omistanut kuvernementin sihteeri, nimismies Thure Wilhelm Böök (1815–1871) ja Carolina Forssell (1825–1898). Hänen veljiänsä olivat näyttelijä Bruno Böök ja Hämeenlinnassa asunut opettaja, museomies ja kirjailija Albert Theodor Böök.

Böök suoritti sähköttäjätutkinnon ja toimi sähköttäjänä Parolan rautatieasemalla. Hän opiskeli Suomen Taideyhdistyksen piirustuskoulussa vuodesta 1877 ja lisäksi piirustuksenopettajatutkintoa varten 1889–1890 Pariisissa Léon Bonnatin johdolla. Hän osallistui Suomen Taiteilijain näyttelyihin vuosien 1892 ja 1907 välillä. Böök toimi näyttelijänä 1884–1903 Suomalaisessa Teatterissa, Ida Aalbergin kiertueella ja Folkteaternissa. Böökin maalauksissa oli vaikutteita impressionismista erityisesti sen jälkeen kun hän teki vuonna 1889 stipendiaattimatkan Pariisiin.

## Teoksia
* *Kesämaisema Karlbergista* : öljymaalaus. 1895
* *Kaskenpolttoa* : öljymaalaus. 1896

## Palkinnot
* III palkinto dukaattikilpailussa 1884

## Lähteet

## Aiheesta muualla
* Suomalaisen kuvataiteen bibliografia : Alarik Böök
Santa Cruz (albumi)

__NOTOC__
**Santa Cruz** on suomalaisen samannimisen hard rock-, heavy metal- ja glam metal -yhtyeen toinen studioalbumi. Se julkaistiin 6. maaliskuuta 2015 levymerkillä Spinefarm Records.

Albumilla on yhtyeen ensimmäiseen *[[Screaming for Adrenaline]]* (2013) -albumiin nähden raskaampia kitarariffeja sekä nopeampaa tempoa, kuten kappaleissa "Let Them Burn", "Bonafide Heroes", "We Are the Ones to Fall" ja "Wasted 'n' Wounded".

Albumi ylsi ensimmäisellä listaviikollaan Suomen virallisen listan sijalle 3.

## Kappaleet
#
#
#
#
#
#
#
#
#
#

## Kokoonpano
* Archie Cruz – laulu, kitara
* Johnny Cruz – kitara, taustalaulu
* Middy Cruz – basso, taustalaulu
* Tazzy Cruz – rummut taustalaulu

## Arvostelut
* Imperiumi.net: 9/10
* Inferno: 
* Kaaoszine: 9/10
* Soundi: 

## Lähteet

## Aiheesta muualla
* Santa Cruz - ''Santa Cruz'' (2015) albumi tekijätietoineen ja eri julkaisuineen verkkosivustolla Discogs.com (englanniksi)
* Santa Cruz - ''Santa Cruz'' (2015) albumi ostettavissa verkkosivustolla iTunes
* Santa Cruz - ''Santa Cruz'' (2015) albumi kuunneltavissa suoratoistona verkkosivustolla Play.Spotify.com
Kim Yong-sik (painija)

**Kim Yong-sik** (s. 17. marraskuuta 1967) on pohjoiskorealainen kilpauransa päättänyt vapaapainija, olympiamitalisti, maailmanmestari, Aasian kisojen kultamitalisti ja Aasian mestari.

52 ja 57 kilogramman painoluokissa kilpaillut Kim voitti olympiapronssia Barcelonassa 1992, maailmanmestaruuden Budapestissa 1986 ja MM-hopeaa Clermont-Ferrandissa 1987. Lisäksi hän voitti urallaan kultaa vuoden 1990 Aasian kisoista ja kaksi Aasian mestaruutta.

## Lähteet
* Kim Yong-Sik Bio, Stats and Results  Olympics at Sports-Reference.com 
* Kim, Yong-Sik (PRK) International Wrestling Database 

### Viitteet
Alfred Ketola

**Alfred Herman Ketola** (ent. *Andersson*, 30. lokakuuta 1882 Pietari – 30. huhtikuuta 1965) oli suomalainen oppikoulun lehtori, taide- ja teatteriarvostelija sekä taidemaalari.

Alfred Ketolan vanhemmat olivat suutari, talonomistaja August Ketola (ent. Andersson) ja Anna Katarina Mononen. Hän pääsi ylioppilaaksi 1902 Viipurin klassillisesta lyseosta ja valmistui Helsingin yliopistosta filosofian kandidaatiksi 1905. Hän täydensi sitten opintojaan Saksassa, Ranskassa ja Sveitsissä.

Ketola oli saksan ja ranskan kielen opettajana Viipurin jatko-opistossa 1907–1921, Viipurin uudessa yhteiskoulussa 1909–1921 ja Joensuun lyseossa 1921–1947. Ketola oli myös saksan kielen opettajana Joensuun kauppakoulussa.

Ketola toimi taidearvostelijana Helsingin Sanomissa 1905–1906 ja Karjala-lehdessä 1907–1919, sekä teatteriarvostelijana Karjalan Aamulehdessä 1919–1921 ja Joensuussa Karjalainen-lehdessä 1921–1922. Hän oli Joensuun teatterin johtokunnan sihteerinä 1923–1927 ja toimi teatterin johtokunnan puheenjohtajana vuodesta 1927 alkaen.

Ketola opiskeli maalausta Pekka Halosen johdolla vuonna 1896 ja myöhemmin Helsingin yliopiston piirustussalissa Eero Järnefeltin johdolla vuosina 1902–1907. Hän osallistui Suomen Taiteilijain näyttelyihin vuosina 1907, 1908 ja 1939. Hänellä oli yksityisnäyttelyitä Viipurissa ja Joensuussa.

Alfred Ketola oli naimisissa vuodesta 1911 Laura Maria Raution kanssa.

## Lähteet

## Aiheesta muualla
* Suomalaisen kuvataiteen bibliografia: Alfred Ketola
Rakennusapulainen

**Rakennusapulainen** eli **rakennusapumies** on työmaalla usein työmaan ylimmän johdon alaisena, logistiikkavastaavan alaisena tai jonkun rakentamiseen tai muuhun asentamiseen suuntautuneen aliurakoitsijan alaisena, tekemässä jotain mihin tällä usein ei ole varsinaista rakennusalan ammatillista koulutusta. Usein rakennusapulaiset ovat vuokrattua työvoimaa.

Rakennusapulaiset edistävät työmaan järjestystä ja työturvallisuutta ja auttavat aliurakoinnin toimintaa kokonaisuutena, muun muassa kantamalla rakennusmateriaaleja, purkamalla työmaalle tullutta materiaalia kannettavaksi, rakentamalla kulkuesteitä, kuten vaneriaitoja ja muita esteitä, putoamissuojaimia esimerkiksi hissikuiluun, keräämällä työkaluja talteen, auttamalla nosturin toiminnassa nosto- ja laskupaikoissa sekä keräämällä ja kantamalla purettua rakennusjätettä pois. Joskus rakennusapumies myös vastaa osaltaan siivoamisesta työmaalla, vaikka siihen onkin olemassa erikseen varsinaiset rakennussiivoojat.

## Aiheesta muualla
* Rakennuslehti: Katso kuinka paljon rakennusalan työkaverisi ansaitsevat